《送人赴仓台》
宋代·许应龙

帝念畿甸民，财力俱有限。
俗吏肆贪残，侵渔荡赀产。
致治在得贤，刺史尤当拣。
明公如范滂，清节迈杨绾。
疏宠畀仓台，一道俱刮眼。
籴贵望公平，敛苛冀公划。
察吏贵精明，临民当敬简。
高才固优为，伫见鸠功僝。
将令愁叹民，喜至笑声莞。
绣节暂驰驱，玉堂资著譔。
行矣促公归，饯行聊兴盏。

作者简介：（1168—1248）福州闽县人，字恭甫。宁宗嘉定元年进士。历籍田令、太学博士。理宗即位，首陈正心为治国平天下之纲领，迁著作郎。出知潮州，训阅军兵，平息盗寇，安抚峒僚，治绩有声。端平初，召为礼部郎官，累官兵部尚书，后以端明殿学士提举洞霄宫。有《东涧集》。